Eino Leino var gift tre ganger. Han fikk en datter Eya Helka, med sin første hustru Freya Schoultz, som han giftet seg med i 1905. Leino hadde allerede fra 1903 også hatt et forhold til forfatterinnen Hilja Onerva Lehtinen (L. Onerva). Forholdet til Onerva besto helt til hans død, riktignok etterhvert som et platonisk vennskap. Han giftet seg på ny i 1913 med Aino Kajanus, og igjen i 1921 med Hanna Laitinen.